Die leuse van Hoërskool Stella "Opoffering oorwin", sal ten volle uitgeleef word deur: Christelike opvoeding aan elke leerder te bied as toerusting vir die eise van die volwasse lewe deur waardes soos lojaliteit, vertroulikheid, selfdissipline, respek, trots, eerlikheid en verantwoordelikheid te vestig. Aan elke leerder geleentheid te bied vir optimale ontwikkeling van verstandelike,fisieke, emosionele, psigologiese en sosiale vermoëns. Kwaliteit onderwys in Afrikaans te bied deur alle beskikbare fisiese en menslikehulpbronne optimaal te benut, te bestuur en professionele etiek te handhaaf. Erkenning van die individualiteit en alle ander basiese menslike regte volgens dieGrondwet van die Republiek van Suid-Afrika. 'n Opvoedkundige omgewing te skep wat bevorderlik is vir die optimale ontwikkelingvan elke leerder. Fisieke en emosionele sekuriteit en geborgenheid te bied aan elke leerder en personeellid. 'n Gemoedelike atmosfeer te skep wat bevorderlik is vir die effektiewe kommunikasie tussen al die persone wat geassosieer word met die skool. Die bevordering van doeltreffende vennootskapsverhoudings en mede-eienaarskap tussen alle leerders, personeel, beheerliggaamlede, ouers, donateurs en die breë gemeenskap. Die maksimale groei en potensiaalontwikkeling van alle personeellede te verseker.
Die persoonlike voorkoms en kleredrag van 'n leerling moet voldoen aan die norme wat normaal weg aanvaar word in die gemeenskap wat deur die skool bedien word.
2.2.1 Leerlinge moet die skool tydens die vasgestelde skoolure stiptelik bywoon. 'n Leerling mag nie gedurende skoolure sonder die skoolhoof se verlof uit 'n klas afwesig wees of die skoolterrein verlaat nie. In 'n geval van afwesigheid moet die ouers 'n rede aan die skoolhoof verstrek.
2.2.2 Terwyl 'n leerling onder die skool se toesig is, mag hy nie 'n medeleerling se liggaamlike welsyn benadeel of in gevaar stel nie, en mag hy nie wapens, speelgoed of stowwe wat liggaamlike besering kan veroorsaak, in sy besit hê nie.
2.2.4 Terwyl hy onder die skool se toesig is, mag 'n leerling nie dwelmmiddels of alkoholiese drank of aanstootlike leesstof of materiaal in sy/haar besit hê of aan 'n ander gee nie.
2.2.6 'n Leerling mag nie sonder die skoolhoof se verlof 'n selfaangedrewe voertuig op die skoolterrein bestuur of parkeer nie.
2.3.1 'n Leerling moet deelneem aan die opvoedingsprogramme soos deur die Onderwysdepartement voorgeskryf, tensy vrystelling deur die Departement verleen is.
2.3.2 Wanneer 'n leering hom vrywillig by 'n buitemuurse skoolbedrywigheid aangesluit het, moet hy sy verpligtinge en verantwoordelikheid in verband daarmee stiptelik nakom, tensy hy deur die skoolhoof daarvan vrygestel word.
Fisiese Wetenskappe of Besigheidstudies of Rekenaartoepassingstegnologie
Inligtingstegnologie of Lewenswetenskappe of Landboupraktyk
Rekeningkunde of Geografie of Gasvryheidstudies of Landbouwetenskap (Gr10 en 11)
4.1.2 Indien 'n leerling om een of ander rede nie in staat is om tydens 'n spesifieke periode Liggaamlike Opvoeding te doen nie, moet sodanige leerling 'n verskoningsbrief van sy ouers voorsien of 'n mediese sertifikaat.
4.1.3 Kwytskelding van deelname aan Liggaamlike Opvoeding moet deur 'n mediese sertifikaat gestaaf word.
5.1 Leerlinge word aangemoedig om deel te neem aan die kulturele en sportaktiwiteite wat deur die skool aangebied word. Ons beskou dit as 'n noodsaaklike aspek van die skool se opvoedingsprogram, en verwag dus dat elke leerling aan minstens een somer- en een wintersport deelneem indien mediese redes dit nie belet nie.
Sporthemp/Atletiekfrokkie en -broek
6.3 Voorkoms van leerlinge
6.4 'n Klerebank is by die skool in bedryf. Kontak Mev E. Fourie (082 314 4512).